recursal/SuperWikiNEXT-32B huggingface dataset:
En **disputas** eller **disputasjon** (dannet av det latinske ordet for å «utrede» eller «undersøke») er en offentlig diskusjon om et gitt tema. Disputas betegner i vår tid først og fremst et åpent arrangement der en kandidat (doktorand) ved et universitet eller en høyskole presenterer og forsvarer sin ferdige doktorgradsavhandling overfor kritiske fagopponenter for å oppnå en doktorgrad.

Historisk foregikk disputaser ved universitetene i form av angrep på og forsvar for teser, retoriske øvelser som ofte foregikk på latin, som for eksempel under disputasen i Leipzig.

*Å disputere* vil si å forsvare en vitenskapelig avhandling for å ta doktorgraden.

Doktorgradsdisputas
-------------------

I dag brukes betegnelsen *disputas* vanligvis om en del av prosessen ved å få tildelt en doktorgrad ved et universitet eller en høyskole. Forut for disputasen har kandidaten levert inn en avhandling, vanligvis i form av en monografi eller en serie publiserte vitenskapelige artikler som er knyttet sammen av et teoretisk sammendrag. En komite oppnevnt av fakultetet vurderer så om avhandlingen er verdig til å bli forsvart for den aktuelle graden i en disputas.

Hvis avhandlingen godkjennes i første omgang er neste trinn at kandidaten for doktorgraden (doktoranden) må forsvare avhandlingen i et offentlig møte ledet av dekanus for fakultet eller en representant for denne mot (i Norge vanligvis to) fakultetsoppnevnte opponenter. Opponentene er normalt medlemmer i den komiteen som vurderte avhandlingen i første trinn av prosessen og som betraktes som eksperter på i alle fall deler av det som avhandlingen omhandler. Det er også ganske vanlig med et skille i roller mellom de to opponentene, hvor førsteopponenten har som oppgave å se på og eksaminere doktoranden med de overordnete aspektene ved avhandlingen, mens andreopponenten konsentrerer seg om detaljer. Etter at disputasen er avsluttet blir det formelt avgjort om avhandlingen er godkjent og den om aktuelle graden kan tildeles.

*Ex auditorio* (latin, «fra tilhørernes krets», «fra auditoriet») er en tilhører som opptrer som opponent under en doktordisputas (*opponent ex auditorio*), ved å stille spørsmål til doktoranden. De offisielle opponentene, som er utnevnt av universitetet, kalles opponenter *ex officio*.

Det sentrale elementet i det å oppnå en akademisk grad på doktorgradsnivå er en form for avhandling som vurderes av fagfeller med hensyn til omfang, nivå og kvalitet. Detaljer med hensyn til godkjenning av en avhandling og gjennomføringen av selve disputasen varierer fra universitet til universitet (men er vanligvis ganske konsistent for universiteter innen et land).

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** GND **·** NKC
 |
**Flerfaktor-autentisering** (engelsk *multi-factor authentication*, **MFA**) er en metode for tilgangskontroll hvor en bruker kun gis adgang etter å ha presentert flere separate bevis for sin identitet til en autentiseringsmekanisme – vanligvis minst to av følgende kategorier: kunnskap (noe en vet), besittelse (noe en har) og inherens (noe en er).

**Tofaktor-autentisering** (*two-factor authentication*, **2FA**) er en metode for tilgangskontroll hvor en bruker kun gis adgang etter å ha presentert to forskjellige bevis for sin identitet. Tofaktor-autentisering er den enkleste typen multifaktor-autentisering.

Et eksempel er uttak av penger fra en minibank. Bare den riktige kombinasjonen av et bankkort (noe som brukeren har) og en PIN-kode, noe som brukeren vet) gjør at transaksjonen tillates utført. Hvorvidt den faktisk utføres kan også bero på andre ting, men det er utenfor selve autentiseringen.

Se også
-------

* Enkeltpålogging

Referanser
----------

1. ↑  «inherens». *Store norske leksikon*. 14. august 2020. Besøkt 29. juni 2021.
2. ↑  «Det Norske Akademis ordbok». *naob.no*. Besøkt 29. juni 2021.
3. ↑  «Two-factor authentication: What you need to know (FAQ) - CNET». Besøkt 31. oktober 2015.
4. ↑  «How to extract data from an iCloud account with two-factor authentication activated». Besøkt 8. juni 2016.
«Fredensborg» har flere betydninger.

**Fredensborg** er et strøk i Oslo, som ligger i indre by, rett nord for sentrum. Området består dels av leiegårder fra rundt 1890 (murbyen), dels av nyere leilighetsbygg og en god del eldre småhus i tre, tegl eller bindingsverk. Strøket ligger i bydelene St. Hanshaugen og Grünerløkka.

Fredensborg var opprinnelig ei løkke som lå mellom Krist kirkegård og dagens Rosteds gate, Møllergata og Fredensborgveien. I dag brukes betegnelsen gjerne om bebyggelsen mellom Fredensborgveien (begge sider) og Akerselva og mellom Rosteds gate og Møllerveien. Grensa mot Hammersborg i sør kan være noe uklar. Likeså vil mange regne småhusbebyggelsen i Damstredet som en del av Fredensborg. 

Fredensborg grenser dermed mot Gamle Aker i nordvest og vest, Hammersborg i sørvest og sør, Hausmannsområdet i sørøst, Grünerløkka i øst og nordøst, og Vulkan-området (intet strøksnavn) i nord.

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon
 |
**Dekorum** (latin *decorum*) er innen klassisk litterær estetikk et begrep som angir hva som er passende, og i overført betydning hva som er sosialt passende i en situasjon. Å bryte med sjangerens gitte dekorum, kalles for stilbrudd.

Aristoteles behandler dekorum gjeldende retorikk og poetikk i sin *Poetikken*, på lik linje som Horatius gjør i *Ars Poetica*. Dekorum innebærer i denne sammenhengen hva som er en egnet stil i en gitt litterær kontekst, for eksempel at en komisk figur ikke passer i en tragedie. Stiler ble senere delt inn i tre nivåer i antikken: høystil, mellomstil og lavstil. Disse nivåene besatt ulike språkstiler, og burde ikke blandes, fastslo estetikken. De tre nivåene ble eksemplifisert med tre verker av Vergilius: *Aeneiden, Georgica* og *Bucolica*, «Vergilius hjul», senere omdefinert som epikk (høystil), didaktikk (mellomstil) og pastoral (lavstil). Stilistisk sett var det et brudd å blande fra disse stilene. Lyrikken ble etter hvert den litterære formen som i størst grad avviker fra de andre, med ord og meningsinnhold som aldri forekommer i annen litteratur. I modernismen og senere har derimot denne estetikken blitt utfordret.

For dramaet har dekorum også omfattet hvilke handlinger som anses passende eller upassende for scenen, deriblant det fransk-klassiske kravet på de tre enhetene (tid, rom og handling).

|  |  |
| --- | --- |
| Oppslagsverk/autoritetsdata | Encyclopædia Britannica
 |
KartFlensjøen
**Flensjøen** er en innsjø vest for Femunden på grensen mellom Os kommune i Innlandet og Røros kommune i Trøndelag. Den ligger i Trysilvassdraget og har utløp i sør til Tverrflena, som renner via Flena og Tufsinga til Femunden.:7 Bekkene Kampbekken, Ytre Kampbekken, Steinfjellbekken og Nordvikbekken renner til Flensjøen.:7

Flensjøen har en overflate på 341,4 hektar og maksimumsdybde på 20 meter.:7 
Middeldypet er ca 8-9 meter og totalt vannvolum er beregnet til da 30 millioner m3.:7

Nedbørsfelt
-----------

Mesteparten av Flensjøen og nedbørsfeltet til sjøen ligger i Røros kommune.:7 
Vassdraget ligger i et fjellområde (Steinfjellet - Flenskampane - Falkfangerhøyda) hvor det er forvitringsresistente kvartsrike og kalkfattige bergarter (granitt og sandstein).:7
Nedbørsfeltet til Fjensjøen består av snaufjell (780 til 1292 moh) og er ca 26 km2.:7
Berggrunnen i nedbørsfeltet består i hovedsak av sandstein (arkose og feltspatholdig kvartsitt) med tynnt jordsmonn og har store andeler bart fjell.:7
I nordre del av nedbørsfeltet (Steinfjellet) er det flere myrområder og omkring 30 mindre tjern.
I søndre del er det store områder bart fjell på nordsiden av Flenskampane.:7

Referanser
----------

1. 1 2  «NVE Atlas». *Vassdrag – Innsjødatabase.*  Norges vassdrags- og energidirektorat. Besøkt 24. april 2015
2. ↑  «NVE Atlas». *Vassdrag – Nedbørfelt – Regine-enhet.*  Norges vassdrags- og energidirektorat. Besøkt 24. april 2015
3. 1 2 3 4 5 6 7 8 9  Kjellberg, Gösta (1943-) (2000). *Undersøkelser av vannkvalitet, plankton, begroingsalger og bunndyr i Flensjøvassdraget i september 1998 og 1999*. Oslo: Norsk institutt for vannforskning. ISBN 8257736228.

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Borreeik** (*Quercus macrocarpa*) er et løvfellende tre som vokser i sentrale deler av Nord-Amerika.

Den blir opptil 30, mer sjeldent opptil 50, meter høy. Barken er mørkegrå med ribber. Bladstilken er 15–25 mm lang. Bladene er flikete og ofte fiolinformede. De er 7–15 cm lange og 5–13 cm brede. Nøttene sitter 1–3 sammen på en kort stilk. Nøtteskåla omslutter en stor del av nøtta og er 15–50 mm dyp og 20–60 mm vid.

Borreeik tåler mer kulde og tørke enn de fleste amerikanske eikearter. Den finnes ofte på tørr jord som er dannet av kalkstein og sandstein, men vokser også på fuktige elvesletter. Arten danner ofte rene bestander, men kan også finnes sammen med en rekke andre treslag. På fuktige steder i sør vokser den sammen med sumpeik, ambratre, rødlønn, kvitalm, sumptre, pileik, grønnask, *Quercus michauxii*, kviteik og skihickory. Her er giftsumak og trompetvin vanlig i undervegetasjonen.

På fuktige steder lenger nord finnes den sammen med svartask, kvitalm, rødlønn, svartlind, sølvlønn, amerikaplatan og virginiapoppel. På tørre steder vokser den sammen med rødeik, fargeeik, skarlageneik og flere andre eikearter, kvithickory, svinehickory og bitterhickory. Borreeik er det viktigste treslaget i eikesavannene som danner overgangen mellom de østlige løvskogene og prærien. 

Utbredelsen strekker seg fra sørlige New Brunswick, sentrale Maine, Vermont og sørlige Québec, vestover gjennom Ontario til sørlige Manitoba og helt sørøst i Saskatchewan, sørover til Nord-Dakota, helt sørøst i Montana, nordøstlige Wyoming, Sør-Dakota, sentrale Nebraska, vestlige Oklahoma og sørøstlige Texas. Deretter nordøstover til Arkansas, sentrale Tennessee, Vest-Virginia, Maryland, Pennsylvania og Connecticut. Det er isolerte bestander i Louisiana og Alabama.

* Savanne med borreeik i WisconsinSavanne med borreeik i Wisconsin
* BarkBark
* BladverkBladverk
* NøtterNøtter

Kilder
------

* A. Mitchell (1977). *Trær i skog og hage*. Oversatt av I. Gjærevoll. Tiden. s. 245. ISBN 82-10-01282-7.
* P.S. Johnson. «Bur Oak». *Silvics of North America*. Besøkt 30. april 2017.
* «*Quercus macrocarpa*». Flora of North America. Besøkt 30. april 2017.

Eksterne lenker
---------------

* (en) *Borreeik* i Encyclopedia of Life Rediger på Wikidata

* (en) *Borreeik* i Global Biodiversity Information Facility Rediger på Wikidata

* (en) *Borreeik* hos ITIS Rediger på Wikidata

* (en) *Borreeik* hos NCBI Rediger på Wikidata

* (en) *Borreeik* hos The International Plant Names Index Rediger på Wikidata

* (en) *Borreeik* hos Tropicos Rediger på Wikidata

* (en) *Kategori:Quercus macrocarpa* – bilder, video eller lyd på Wikimedia Commons Rediger på Wikidata

* (en) *Quercus macrocarpa* – galleri av bilder, video eller lyd på Wikimedia Commons Rediger på Wikidata

* *Quercus macrocarpa* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Fjellerk** eller ***berglerk***, lokalt «Subalpine Larch» eller «Alpine Larch» (*Larix lyallii*), er et bartre i lerkeslekta av furufamilien (Pinaceae). Det vokser på 1 800-2 400 meters høyde i det nordvestlige Nord-Amerika, i Rocky Mountains innenfor delstatene Washington, Idaho, Montana, Britisk Columbia, og Alberta.

Arten blir 5–25 m høy, med en slank stamme og åpen konisk trekrone. Grenene står rett ut eller litt oppover, skuddene er lett hårete. barken er først gulgrå, deretter mørkt rødbrun og furete med alder. De matt blågrønne nålene er 2–4 cm lange og firkantede i snitt – de står i grupper på 30–40 nåler. Om høsten blir bladene gull-oransje eller gule og felles. Konglene inntil 4 cm lange, purpurrøde som unge, men etter hvert mørkebrune med tynne skjell.

Frøene er viktige om vinteren for mange fuglearter. Trevirket er bestandig og motstår forråtnelse, og barken inneholder tannin.

Litteratur
----------

* «*Larix lyallii*». Flora of North America. Besøkt 27. desember 2015.
* S.F. Arno. «Alpine Larch». *Silvics of North America*. Besøkt 27. desember 2015.

Eksterne lenker
---------------

* (en) *Fjellerk* i Encyclopedia of Life Rediger på Wikidata

* (en) *Fjellerk* i Global Biodiversity Information Facility Rediger på Wikidata

* (en) *Fjellerk* hos ITIS Rediger på Wikidata

* (en) *Fjellerk* hos NCBI Rediger på Wikidata

* (en) *Fjellerk* hos The International Plant Names Index Rediger på Wikidata

* (en) *Fjellerk* hos Tropicos Rediger på Wikidata

* (en) *Kategori:Larix lyallii* – bilder, video eller lyd på Wikimedia Commons Rediger på Wikidata

* (en) *Larix lyallii* – galleri av bilder, video eller lyd på Wikimedia Commons Rediger på Wikidata

* *Larix lyallii* – detaljert informasjon på Wikispecies Rediger på Wikidata

Nåler og kongler om høsten
**Fjellet** er et strøk i Bergen i bydelen Bergenhus.

Det grenser mot Stølen langs Nikolaikirkealmenningen, Forstandersmauet og Nedre Blekeveien, mot Eidemarken langs Øvre Blekeveien, mot Skansen langs Søndre Blekeveien, Blekebakken, Brattlien og langs oppsiden av bebyggelsen på Leitets vestside, mot Kalfaret ved Forskjønnelsen, mot Marken langs nedsiden av bebyggelsen på Leitets østside og langs Sankt Jørgens gate, Skivebakken og Møllesmauet, mot Vågsbunnen langs Kong Oscars gate og Lille Øvregate, og mot Bryggen langs Øvregaten tilbake til Nikolaikirkealmenningen.

Strøket het tidligere **Bjerget**. Området er sterkt kupert, og omafter mest trehus og brostensbelagte gater og noe villabebyggelse i sør. Christi Krybbe skole, Bergen Domkirke, Bergen katedralskole, Latinskolen, og Fløibanens nedre stasjon ligger i området. Det lokale buekorpset heter Fjeldets Bataljon.

Strøket omfattes av grunnkretsen Domkirken som hadde 590 innbyggere 1. januar 2014 og et areal på 0,09 km². I tillegg omfatter strøket deler av grunnkretsene Torget, Vetrlidsalmenning, Steinkjelleren og Skansen.

Eksterne lenker
---------------

* Bergen byleksikon på nett, om Fjellet

Strøk og boligområder i Bergen kommune

| * v
* d
* r
Strøk i Bergen |
| --- |
| Bergenhus **·** Bryggen **·** Eidemarken **·** Engen **·** Fjellet **·** Kalfaret **·** Ladegården **·** Marken **·** Møhlenpris **·** Nordnes **·** Nygård **·**  Nøstet **·** Sandviken **·** Sentrum **·** Skansen **·** Skuteviken **·** Strandsiden **·** Stølen **·** Sydnes **·** Verftet **·** Vågsbunnen **·** Ytre Sandviken |
Nordstrand tuberkulosehjem, 1941 Foto: Esther Langberg/Oslo Museum 
Skullerudbakken 12, tidligere Nordstrand tuberkulosehjem, 2018 Foto: Nils Røsth 
**Nordstrand tuberkulosehjem** var et sanatorium for tuberkulosepasienter i Oslo.

Institusjonen hadde adressen Skullerudbakken 12 og lå på Skullerud. Byggingen av sanatoriet startet den 7. juli 1927. Institusjonen ble innviet den 16. desember 1928, og ble eid og drevet av Nordstrand Tuberkuloseforening.

I 1960 var tuberkulosehjemmet på Nordstrand fortsatt i drift, men noen år senere ble sanatoriet for tuberkuløse pasienter nedlagt, og anlegget ble tatt i bruk som rekonvalesenthjem for eldre pasienter. Senere ble stedet omgjort til boliger for flyktninger. Etter en totalrehabilitering av bygningsmassen som var ferdig i 2009, ble bygningen seksjonert til selveierleiligheter.

### Planlegging og bygging

Utover i 1920-årene ble det et behov for å opprette et behandlingssted for tuberkuløse pasienter i Nordstrand sogn i daværende Aker kommune. Det ble opprettet en stiftelse kalt «Nordstrands sogns tuberkuloseforening», og en pengeinnsamling ble satt i gang for å finansiere etableringen av institusjonen. Opprinnelig var planen å bygge sanatoriet ved Rustad gård, men planene ble endret fordi institusjonen i så fall ville blitt liggende svært nær Nøklevann, som var Aker kommunes drikkevanns-reservoar. Man fryktet at drikkevannskilden ville bli kontaminert av tuberkulosesmitte. Derfor ble det i stedet skilt ut en tomt fra Skullerud gård, ved krysset mellom Skullerudveien og Gamle Enebakkvei. Denne tomten ble ansett å ligge tilstrekkelig langt fra den øvrige befolkningen, noe som var viktig fordi det hersket stor frykt for smittefare. 

Tomten var på 5 mål dyrket mark og 15 mål skog.

### Forskole for sykepleiere

I 1922 ble det fremmet et lovforslag om at sykepleiere måtte gjennomgå en statlig godkjent utdanning før de fikk lov til å praktisere i yrket. Tidligere hadde det ikke eksistert noen offentlig regulering av hvilken kompetanse som var nødvendig for å kunne arbeide som sykepleier. I 1923 startet landets første «forskole» for sykepleiere. Høsten 1928 startet også Nasjonalforeningen mot tuberkulosen – for folkehelsen en slik forskole. Den bestod av et fire måneders kurstilbud, med tolv elever på hvert kull. Det ble gjennomført tre slike kurs i året, og de første kursene ble holdt på Nordstrand tuberkulosehjem. Etter et par år flyttet Nasjonalforeningens forskole videre til Oslo kommunes karantenestasjon i Heimdalsgata.

### Senere bruk av anlegget

Etter å ha vært i bruk først som sanatorium, siden som rekonvalesenshjem og deretter som flyktningeboliger, solgte Oslo kommune bygningen til en privat entreprenør som bygget den om til 11 selveierleiligheter. Ombyggingen ble ferdigstilt i 2009.

Referanser
----------

1. 1 2  Gunnar Pedersen (11. november 2005). «Tuberkulosen ble kalt menneskehetens verste svøpe». Nordstrands Blad. Besøkt 4. desember 2018.
2. 1 2 3  Erichsen, Rolv Werner; Nasjonalforeningen for folkehelsen (1960). *Streif fra Nasjonalforeningens 50-årige historie: Nasjonalforeningen mot tuberkulosen for folkehelsen 1910 - 29. juni - 1960*. Oslo: Aschehoug.
***Boros*** er en artsfattig slekt av biller som lever under barken på døde bartrær. De er ikke kjent fra Norge, men den svært sjeldne og truede arten *Boros schneideri* er funnet i Sverige og Finland.

Utseende
--------

Middelsstore (ca. 9–15 mm), avlange, flate biller, oversiden er kraftig punktert og blank, ikke påfallende hårete. På farge er de brunlige eller svarte. **Hodet** er ganske stort og flatt, med fremstrakte kjever (prognath) og små, utstående fasettøyne. Hodet er tydelig innsnevret bak fasettøynene. Antennene er forholdsvis korte og 11-leddete, perlekjedeformede. **Brystskjoldet** har sterkt rundede sider og ser ovalt ut ovenfra. Det er grovt og kraftig punktert. **Dekkvingene** er avlange, parallellsidige med tydelige skuldre. De er kraftig punktert, men mangler punktrekker. **Beina** er korte og slanke, for- og mellomføttene er fem-leddete, bakføttene fire-leddete. **Larvene** ligner sterkt på larvene til kardinalbiller (Pyrochroidae).

Levevis
-------

Larvene lever under barken på døde stammer av bartrær og spiser trolig det råtnende sevjelaget (kambium). Den europeiske arten *Boros schneideri* er funnet over store deler av Europa, men er sjelden alle steder, og er nevnt på EUs Appendix II liste over særlig verneverdige arter som det må gjennomføres tiltak for å ta vare på.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien heteromerer, Tenebrionoidea Latreille, 1802
				+ Familien **Borider**, Boridae C.G. Thomson, 1859
					- Underfamilien Borinae C.G. Thomson, 1859
						* Slekten ***Boros*** Herbst, 1797
							+ *Boros elongatus* Herbst, 1797
							+ *Boros hydrophiloides* Fairmaire (usikkert hva denne er)
							+ *Boros schneideri* (Panzer, 1796) – Europa
							+ *Boros unicolor* Say, 1827 – Nord-Amerika

Eksterne lenker
---------------

* (en) *Boros* i Encyclopedia of Life Rediger på Wikidata

* (en) *Boros* i Global Biodiversity Information Facility Rediger på Wikidata

* (no) *Boros* hos Artsdatabanken Rediger på Wikidata

* (sv) *Boros* hos Dyntaxa Rediger på Wikidata

* (en) *Boros* hos Fauna Europaea Rediger på Wikidata

* (en) *Boros* hos ITIS Rediger på Wikidata

* (en) *Boros* hos NCBI Rediger på Wikidata

* (en) *Kategori:Boros* – bilder, video eller lyd på Wikimedia Commons Rediger på Wikidata

* *Boros* – detaljert informasjon på Wikispecies Rediger på Wikidata
* Bilder: *Boros unicolor*:. *Boros schneideri*:. *Boros unicolor*, larve:
**«Lady»** er en amerikansk sang med melodi og tekst av Lionel Richie, som ble gjort berømt av country- og popsangeren Kenny Rogers.

Rogers utgav den på singlen Liberty Records 1380 i september 1980. Produsent var Lionel Richie.

Rogers fortalte en gang en intervjuer: «Idéen var at Lionel ville komme fra R&B og jeg ville komme fra country, og vi ville møtes et eller annet sted i pop».

Suksessen med «Lady» viste seg å bli medvirkende for Rogers karriere. Produksjonsarbeidet med sangen var Richies første utenfor Commodores og bebudet hans suksess som soloartist i 1980-årene. Rogers var én av vokalistene på «We Are the World», som Richie var medopphavsmann til.

Den er listet som nummer 47 på *Billboard's All Time Top 100*.

Norsk versjon
-------------

Philip A. Kruse har skrevet en norsk tekst. Den norske tittelen er også «Lady». Hans Petter Hansen utgav den på LP-platen *Lady* (Triola TNLP 79) fra 1981.

Listeplasseringer
-----------------

| Artist | Liste | Høyeste  plassering | Uker på listen | Dato for listeplasseing |
| --- | --- | --- | --- | --- |
| Kenny Rogers | Canadas flagg RPM Adult Contemporary Tracks-listen | # 6 |  | 1980 |
| Kenny Rogers | Canadas flagg RPM Country Tracks-listen | # 2 |  | 1980 |
| Kenny Rogers | Canadas flagg RPM Top Singles-listen | # 1 |  | 1980 |
| Kenny Rogers | Storbritannias flagg Storbritannia | # 12 | 12 | 15. november 1980 |
| Kenny Rogers | USAs flagg Billboard Hot Adult Contemporary Tracks-listen | # 1 |  | 1980 |
| Kenny Rogers | USAs flagg Billboard Hot Country Tracks-listen | # 1 |  | 1980 |
| Kenny Rogers | USAs flagg Billboard Hot Soul Singles-listen | # 42 |  | 1980 |
| Kenny Rogers | USAs flagg Billboard Hot 100-singlelisten | # 1 |  | 1980 |

Referanser
----------

1. ↑  Se plateetiketten
2. ↑  Chart Stats - Kenny Rogers - Lady
3. 1 2 3 4  allmusic ((( Kenny Rogers > Charts & Awards > Billboard Singles )))
**Ladislav Šmíd** (født 24. mai 1938) var en tsjekkoslovakisk ishockeyspiller som deltok i de olympiske vinterleker 1964 i Innsbruck.

Šmíd vant en olympisk bronsemedalje i ishockey under vinter-OL 1964 i Innsbruck. Han var med på det tsjekkoslovakiske laget som kom på tredjeplass i turneringen bak Sovjetunionen og Sverige. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng. Šmíd spilte seks kamper og scoret ett mål i OL-turneringen.

OL-medaljer
-----------

* 1964 Østerrikes flagg Innsbruck - Bronse Bronse i ishockey Tsjekkoslovakias flagg Tsjekkoslovakia

Referanser
----------

1. 1 2 3 4   Records of persons of interest, svazky.cz[Hentet fra Wikidata]
2. 1 2   Tsjekkias nasjonale autoritetsdatabase, NKC-identifikator xx0028267, besøkt 23. november 2019[Hentet fra Wikidata]

Eksterne lenker
---------------

* (en) Ladislav Šmíd – Olympedia Rediger på Wikidata

* (en) Ladislav Šmíd – Sports-Reference (OL-resultater – arkivert) Rediger på Wikidata

* (cz) Ladislav Šmíd – Tsjekkias olympiske komité Rediger på Wikidata

* (en) Ladislav Šmíd – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** NKC
 |
**Clifton** er den største byen i Bosque County i det sentrale Texas, USA.

Byen er på 4,93 km², og ligger 205 meter over havet. Den ble opprettet i 1852-1853, da familiene til Samuel Locker, Monroe Locker, Frank Kell, og T. A. McSpadden slo seg ned i området. Byen ble da gitt navnet «Cliff Town», etter klipper som omga byen. Ved folketellingen i 2010 hadde byen 3442 innbyggere.

Mange av nybyggerne som kom til byen og området rundt på midten av det 19. århundre var nordmenn, og i 1997 ble byen erklært som «The Norwegian Capital of Texas» (*den norske hovedstaden i Texas*), signert av George W. Bush. Byen feirer 17. mai og har norsk julemarked. Norske immigranter i området bygget blant annet Our Savior's Lutheran Church (*Vår Frelsers kirke*) i perioden 1875–1885 og St. Olaf Church (*St. Olavs Kirke*) i 1886.

Minst 100 nordmenn fra Clifton-området kjempet for sørstatene under den amerikanske borgerkrigen. Disse var innrullert i *Texas Militia*, og forlot aldri delstaten. Hovedsakelig kjempet de mot indianere, og hadde oppgave med å holde de under kontroll.

Litteratur
----------

* Skarstein, Karl Jakob: *Borgerkrigen, nordmenn i kamp for Amerika 1861-65*, Spartacus Forlag 2011 ISBN 9788243005693
* Syversen, Odd Magnar: *Norge i Texas, et bidrag til norsk emigrasjonshistorie*, Stange historielag 1982 ISBN 9788271040970

Referanser
----------

1. 1 2  «Population, Census». US Census. 1. april 2010. Arkivert fra originalen 13. februar 2020. Besøkt 22. august 2017.
2. 1 2  Aftenposten – Her minnes de nordmenn som kjempet for slaveriet

Eksterne lenker
---------------

* Offisielt nettsted

* (en) Clifton, Texas – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames **·** GNIS **·** GNIS
 |
**Ladislav Troják** (født 15. juni 1914 i Košice, død 8. november 1948 i Den engelske kanal) var en tsjekkoslovakisk ishockeyspiller som deltok i de olympiske vinterleker 1948 i St. Moritz.

Troják vant en olympisk sølvmedalje i ishockey under vinter-OL 1948 i St. Moritz. Han var med på det tsjekkoslovakiske laget som kom på andreplass i turneringen bak Canada

Ishockeyturneringen ble avviklet som en enkeltserie med ni lag, der alle lagene møttes en gang. Både Tsjekkoslovakia og Canada vant sju kamper og spilte en uavgjort. Kampen mellom Tsjekkoslovakia og Canada endte 0-0 og begge lagene fikk 15 poeng. Canada vant serien på bedre målforskjell, +64 mål 69-5 mot Tsjekkoslovakias + 62 mål 80-18.

Han spilte 75 landskamper og scoret 37 mål for tsjekkoslovakias herrelandslag i ishockey.

Troják omkom i en flyulykke 1948. Flyet mellom Paris og London med spillere på tsjekkoslovakias herrelandslag i ishockey krasjet i Den engelske kanal.

OL-medaljer
-----------

* 1948 Sveits’ flagg St. Moritz - Sølv Sølv i ishockey Tsjekkoslovakias flagg Tsjekkoslovakia

Referanser
----------

1. 1 2   oppført som TROJÁK Ladislav, biography.hiu.cas.cz[Hentet fra Wikidata]
2. ↑   (på en) *Olympedia*, 2006, Wikidata Q95606922,

Eksterne lenker
---------------

* (en) Ladislav Troják – Olympedia Rediger på Wikidata

* (en) Ladislav Troják – Sports-Reference (OL-resultater – arkivert) Rediger på Wikidata

* (cz) Ladislav Troják – Tsjekkias olympiske komité Rediger på Wikidata

* (en) Ladislav Troják – Eurohockey.com Rediger på Wikidata

* (en) Ladislav Troják – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Nordstrand bad i 1910, med Ulvøysundet i bakgrunnen. Nedenfor restauranten bryggeanlegg med adskilte herre- og damebad i sjøkanten.  
Foto: Oslo Museum, Byhistorisk samling

**Nordstrand bad** i Oslo ble bygget omkring 1890. Badet skulle blant annet brukes av pasientene på sanatoriet Fageraas, men det ble også bygget en restaurant i forbindelse med badet. Nordstrand bad hadde sin storhetstid etter 1899. Da ble anlegget utvidet med teatersal, konsertsal, festivitetslokale, kjeglebane og rutsjebane. Restauranten brant i 1914.

*Akersposten* kunne i 1906 melde at: «Herude er i Regelen et fortreffelig Vand, salt og friskt, og der er intet Under at en stor mengde Mennesker som tilbringer sin Sommer i Byen daglig søger herud Sommeren igjennem». 

Badet hadde sin egen brygge og hele sommeren var det dampskipsforbindelse med byen flere ganger om dagen.

I dag er Nordstrand bad en offentlig badeplass med badebrygge, sandstrand og anlagt gangvei langs sjøen. Badeplassen ligger 200 meter sør for broen over til Ulvøya, med en bratt asfaltert gangvei ned fra Mosseveien.

Nordstrand Vel passer på - og godtgjør elevene ved Nordstrand skole for å passe på området.

Kilder
------

* LaStå nr 1/2005, Riksantikvaren

  

Portal: Oslo

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**Clifford «Cliff» Harrison** (født 30. oktober 1927 i Walpole i Massachusetts, død 15. desember 1988) var en amerikansk ishockeyspiller som deltok i de olympiske vinterleker 1952 i Oslo.

Harrison vant en olympisk sølvmedalje i ishockey under vinter-OL 1952 i Oslo. Han var med på det amerikanske ishockeylaget som kom på andreplass i turneringen bak Canada.

Ishockeyturneringen ble avviklet som en enkeltserie med ni lag, der alle lagene møttes en gang. USA vant seks kamper, spilte uavgjort 3-3 mot Canada og tapte en kamp, 2-4 til Sverige. Canada vant serien med femten poeng foran USA som fikk tretten poeng.

OL-medaljer
-----------

* 1952 Norges flagg Oslo - Sølv Sølv i ishockey USAs flagg USA

Referanser
----------

Eksterne lenker
---------------

* (en) Clifford Harrison – Olympedia Rediger på Wikidata

* (en) Clifford Harrison – Sports-Reference (OL-resultater – arkivert) Rediger på Wikidata

* (en) Clifford Harrison – databaseOlympics.com (arkivert) Rediger på Wikidata

* (en) Clifford Harrison – Eliteprospects.com Rediger på Wikidata
***Lady Barnacle*** er en amerikansk stumfilm fra 1917, regissert av John H. Collins.

Handling
--------

Krishna Dhwaj, sønnen til Maharajah av Rhamput, er forelsket i Lakshima - datteren til Maharajah av Bhartari. Men deres fedre vil aldri tillate barna deres å gifte seg. Krishna blir deretter sendt til Harvard University, for å få seg høyere utdannelse. Lakshima, fast bestemt på å ta sitt eget liv når faren beordrer henne til å gifte seg med en gammel mann, hopper i havet.

Hun drukner imidlertid ikke, men blir snart reddet av George Morling fra Boston. Han smugler henne om bord på skipet hans, kledd i gutteklær. George, sønn av en prest, er forlovet. Han gjemmer Lakshima i en bagasjerom på skipet hans. Vel tilbake i Boston oppdager Georges forlovede Lakshima og blir forferdet.

Skuespillere
------------

* Viola Dana som Lakshima.
* Robert Walker som George Morling.
* Augustus Phillips som Maharajah Bhartari-Hari.
* William B. Davidson som Krishna Dhwaj.
* Henry Hallam som John Morling.
* Marie Adell som Mary Fanning.
* Fred Jones som Asok-Kuhan-Ray.
* Henry Leone som Nizam of Bandorporia.
* Ricca Allen som Anne Marble.
* Harry Linson som pastor Enoch T. Fanning.

Referanser
----------

1. ↑  LADY BARNACLE

Eksterne lenker
---------------

* (en) *Lady Barnacle* på Internet Movie Database Rediger på Wikidata

* (en) *Lady Barnacle* på Turner Classic Movies Rediger på Wikidata

* (en) *Lady Barnacle* på American Film Institute Rediger på Wikidata
| Kommunistopprøret i Burma |
| --- |
| Konflikt: Den burmesiske borgerkrig |
| 

|  |  |
| --- | --- |
| Dato | 1948 – 1989 |
| Sted | Burma |
| Resultat | Seier til den burmesiske regjeringen, opprør slått ned |

 |
| Stridende parter |
| Burmas flagg Burma |  CPB (de hvite)
 CPB (de røde) |

**Det burmesiske kommunistpartiets opprør** var en mislykket revolusjonær krig ført av de to fraksjonene av Burmas kommunistparti mot den burmesiske regjeringen fra da landet ble uavhengig i 1948, til opprøret effektivt var slått ned i 1963 etter massive arrestasjoner av Ne Win, som nettopp var kommet til makta gjennom et militærkupp i 1962. Partiet fortsatte konflikten gjennom en terrorkampanje som strakte seg helt til 1989, da de fleste lederne hadde dratt i eksil til Kina.

Revolusjonen
------------

Innen åtte måneder etter Burmas uavhengighet, brøt det ut borgerkrig i landet. Kommunistpartiet valgte å følge opp med å etablere seg på landsbygda og å samarbeide med andre venstreorienterte grupperinger inne i byene. I 1956 allierte flere partier seg med den målsetning å få kontroll over landet gjennom et demokratisk valg, hvor de vant 35 prosent av stemmene, men bare noen få seter i regjeringen.

I 1955 var den kommunistiske revolusjonen betydelig svekket, og partiet forsøkte å føre frem noe de kalte «fred og enhet». Frykten for utstrakt borgerkrig hadde ført til at det var i alle de venstreorienterte gruppenes interesse å få en slutt på kampene, og de konservative gruppene i Rangoon støttet også initiativet. Imidlertid mislyktes det hele, og konflikten vedvarte.

Det burmesiske militæret førte psykologisk krigføring mot kommunistene hvor de anklaget dem for å være fiender av buddhismen, noe partiet svarte på med en omfattende propagandakampanje. Imidlertid hadde dette lite å si, da den burmesiske hæren (Tatmadaw) begynte å få overtaket etter militære offensiver i 1958 og 1960.

I 1962 tok Ne Win over landet gjennom et militærkupp. Han gikk inn for å avslutte krigen, og forsøkte å fremforhandle en avtale med kommunistene. Denne slo imidlertid feil etter at over 900 studentdemonstranter ble arrestert under en omfattende demonstrasjon i Rangoon hvor over 200 000 mennesker deltok, noe som rippet opp konflikten.

En vellykket burmesisk offensiv i 1979–1980 presset kommunistene inn i et stadig mindre område, og Tatmadaw gjenerobret fjellområdene i nærheten av Panghsang. Etter store tap på begge sider resulterte imidlertid slagene i en stillstand.

8888-opprøret, et opprør som kommunistpartiet var med på å starte og utføre, mislyktes og førte til at den burmesiske regjeringen konsoliderte sin kontroll over landet. Innen 1989 hadde de fleste av kommunistpartiets ledere flyktet til Kina.

Referanser
----------

1. ↑  Jersey: Zed Books. pp. 56,61,66–69,105,70–71,102–104,107–109,125,122–126,136,119,161–163,157–159,176–182,167–169,134–136,183–185,186,195,202,207–212,227–234,251–255,258–261,268,304–307,311,309,313,314–315,322–329,316–317,318–321,365–373.
**Hans Herman Henriksen** (født 3. januar 1958) er en norsk tidligere fotballspiller, senere fotballtrener. Han spilte for hjembyens Fotballklubben Mjølner og representerte Norges herrelandslag i fotball (22 kamper). Senere spilte han profesjonell fotball for amerikanske Chicago Sting (1980–82) og flere franske lag: Le Havre AC (1981) (lån), CS Meaux (1982–83) (lån), Valenciennes FC (1983–85), EA Guingamp (1985–87), Sporting Club Abbeville (1987–89), Angoulême CFC (1989–90) og ES Viry-Châtillon (1990–94). Tilbake i hjembyen har han trent Narvik FK og Mjølner, samt virket som lærer ved Frydenlund videregående skole og Oscarsborg videregående skole.

Henriksen er en av kun sju landslagsspillere som aldri har spilt i norsk toppserie.

Referanser
----------

1. ↑   transfermarkt.com, Transfermarkt spiller-ID 265856, besøkt 9. oktober 2017[Hentet fra Wikidata]
2. ↑  De andre seks er Hallvar Thoresen, Dan Eggen, Alf-Inge Haaland, Espen Baardsen, Joshua King og Dennis Johnsen.

Eksterne lenker
---------------

* (en) Hans Herman Henriksen – Transfermarkt Rediger på Wikidata

* (en) Hans Herman Henriksen – national-football-teams.com Rediger på Wikidata

* (en) Hans Herman Henriksen – FootballDatabase.eu Rediger på Wikidata

* (en) Hans Herman Henriksen – EU-Football.info Rediger på Wikidata

* (no) Hans Herman Henriksen – Norges Fotballforbund Rediger på Wikidata
**Clifton** er et område i Bristol, England. Det var tidligere en selvstendig landsby, men ble innlemmet som en krets (*ward*) i Bristol i 1830-årene. Per folketelling av 2011 var det en befolkning i Clifton på 11 237

Clifton er et av de eldste og mest velstående boligområdene i Bristol. Stedet fikk mye av sin rikdom fra handel med tobakk og slaver, og var dermed et eksklusivt område da det ble innlemmet i byen.

Flere av bygningene til Universitetet i Bristol ligger i Clifton, og en stor andel av befolkningen studerer; hele 27 % av befolkningen mellom 16 og 74 er i heltidsstudier.

Clifton er bispesete for det katolske Clifton bispedømme, med katedralen St. Peter og Paulus.

Det er flere andre kjente bygninger og institusjoner der, som Clifton College, Bristol Zoo, BBC Bristol og Isambard Kingdom Brunels Clifton hengebru. Clifton Down er en del av *The Downs*, et stort friområde.

Området ved hengebroen kalles *Clifton Village*; gjennom dette området går en typisk engelsk hovedgate, eller *high street*.

Referanser
----------

1. ↑  «Clifton» (PDF). 2011 Census Ward Information Sheet.

Eksterne lenker
---------------

* *Artikkelen har ingen egenskaper for offisielle lenker i Wikidata*
* Bristol Neighbourhoods i Open Directory Project
* BID Clifton Village, en ukommersiell, ideell organisasjon som har som mål å fremme og feire det unike med Clifton

|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** BBC Things
 |
**Hans Helmersen Sørholte** (født 1. februar 1877 i Stange, død 13. juni 1949 samme sted) var en norsk handverker, næringsdrivende og politiker for Arbeiderdemokratene.

Sørholte gikk i lære som hjulmaker i Gjøvik, inntil han i 1897 starta egen vognfabrikk på farsgården. Han solgte fabrikken i 1917, men fortsatte noen år som disponent. I 1922 blei han autorisert som bilsakkyndig i Hamar politidistrikt. Fra 1929 var han salgssjef i Oplandske Automobilforretning i Hamar. Fra 1945 var han teknisk sjef i den nystarta ferdighus-bedriften AS Stangehus.

Under andre verdenskrig deltok han med de norske troppene som «frivillig bilist» og deltok særlig i transport av ettersøkte til Sverige. Etter krigen var han en periode i Finnmark som bygningfagmann under gjenreisinga.

Sørholte hadde tallrike kommunale og fylkeskommunale verv. Han var ordfører i Stange fra 1908 til 1916 og varaordfører fra 1920 til 1922. I perioden 1916–18 var han vararepresentant til Stortinget fra Hedemarkens amt. Han møtte for Karl Wilhelm Wefring i kortere perioder og var da medlem av militærkomiteen.

Han hadde også verv i Norsk Arbeidslederforbund og Norges Automobilforbund.

Referanser
----------

1. ↑   Stortinget og statsrådet : 1915–1945. B. 1 : Biografier, side(r) 702[Hentet fra Wikidata]
2. ↑   Stortinget og statsrådet : 1915–1945. B. 1 : Biografier, side(r) 703[Hentet fra Wikidata]
3. 1 2 3 4 5  Vilhelm Haffner: *Stortinget og statsrådet 1915–1945*, bind 1, Oslo 1949, side 702–703.

Eksterne lenker
---------------

* (no) Hans Helmersen Sørholte hos Norsk senter for forskningsdata politikerarkiv (nedlagt) Rediger på Wikidata
Rørlibelle i et vaterpass.
*Se også Libeller, en gruppe insekter*.
En **libelle** er en innretning som brukes til å kontrollere at en linje eller flate er vannrett (vinkelrett på geoiden).

I prinsippet består en libelle av et væskefylt kammer med en liten gassboble. Øvre delen av kammeret er buet, slik at gassboblen alltid vil befinne seg på det høyeste punktet i kammeret. Radien (krumningen) på kammerets øvre del bestemmer følsomheten på libellen. Jo større radius (jo mindre krumning), dess høyere følsomhet.

Mekaniske libeller kan gjerne justeres med fjærbelastede stillskruer. Elektroniske libeller er gjerne basert på avvik i forhold til en uavhengig loddrett pendel.

Libeller brukes til flere typer arbeid, der det er krav til nøyaktighet i forhold til jordaksen.

Det er to hovedtyper libeller: **Rørlibeller** og **dåselibeller**.

Rørlibeller
-----------

En rørlibelle er et væskefylt rør med to tverrstreker som gassboblen skal befinne seg mellom når libellen er vannrett. Rørlibeller kan bare vise at en flate er vannrett i én retning (parallelt med røret).
Klassisk anvendelse av rørlibeller er i vaterpass, brukt i bygningsbransjen. En rørlibelle kan enkelt kontrolleres ved at den vris 180°. Libellen kan kaliberes ved å trekke til eller løsne den fjærbelastede stillskruen i den ene enden av libellen.

Dåselibeller
------------

Dåselibelle på en kranbil
En dåselibelle består av et væskefylt segment av en kule. Øvre ende av segmentet er markert med et kryss og en sirkel som gassboblen skal befinne seg innenfor når libellen står vannrett. En dåselibelle viser om en flate er vannrett i begge retninger.

En dåselibelle kan kontrolleres ved at den dreies på den samme flaten, eller om den loddrette aksen, og kan eventuelt kalibreres ved hjelp av tre fjærbelastede stillskruer.

Historie
--------

I 1666 konstruerte franskmannen Jean de Thévenot et lett buet glassrør med en luftboble i. Dermed var prinsippet for rørlibellen oppfunnet.

Se også
-------

* Vaterpass
* Loddsnor
* Klinometer

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |
**Det allrussiske senteret for opinionsundersøkelser** (russisk: Всероссийский центр изучения общественного мнения *Vserossijskij tsentr izutsjenija obsjtsjestvennogo mnenija*, forkortet **VTsIOM**) er det eldste aktive gallupinstituttet i Russland. Forskningssenteret ble etablert i 1987 av blant andre Tatjana Zaslavskaja, Boris Grushin, Valerija Rutgajzera og Jurij Levada. Tatjana Zaslavskaja ledet senteret frem til 1992, mens Jurij Levada ledet det fra 1992 til 2003.

Senteret utgir tidsskriftet «Monitoring of Public Opinion : Economic and Social Changes».

Splittelsen i 2003
------------------

Frem til 2003 var VTsIOM et statseid selskap på papiret, men opererte i praksis selvstendig og måtte etter Sovjetunionens fall til og med ordne finansieringen på egen hånd ved hjelp av private oppdrag. I august 2003 bestemte imidlertid Rosimushchestvo, det russiske departementet for statseiendeommer, seg for å ta tilbake kontrollen over senteret, noe som skapte stor bekymring for senterets uavhengig blant dets ansatte. Daværende leder ved senteret, Juri Levada, forlot senteret i protest sammen med mange ansatte for å sette opp et nytt, uavhengig senter, VTsIOM-A. Da Den føderale antimonopoltjenesten (Федеральная антимонопольная служба) ikke godtok det nye navnet fordi det minnet for mye om det gamle, skiftet det nye senteret navn til Levadasenteret.

Referanser
----------

1. ↑  Yablokova, Oksana (10. september 2003). Levada Leaves VTsIOM for VTsIOM-A. The Moscow Times (cached arkivert versjon av 2011-06-17)

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
**Liberala folkpartiet** (*finsk: Liberaalinen kansanpuolue*) var et politisk parti i Finland. Partiet ble etablert i 1965 ved at de to partiene *Finska Folkpartiet* (Suomen Kansanpuolue) og *De Frisinnades Förbund* (Vapaamielisten Liitto; begge etablert 1951) slo seg sammen. Begge partiene ble i sin tid opprettet av tidligere medlemmer av Kansallinen Edistyspuolue.

I 1966 fikk partiet ni mandater i Riksdagen med 6,5% av stemmene. I perioden 1982 -1985 var partiet tilknyttet Senterpartiet med navnet i behold som en egen medlemsorganisasjon, og falt samtidig ut av Riksdagen. Partinavnet ble strøket fra partiregisteret i 1999. I 2000 ble det gjort et forsøk på gjenopprettelse under navnet **Liberalerna** (*finsk: Liberaalit*) og på nytt i 2002 under navnet *Liberalit r.p.*. Den endelige nedleggelsen kom i 2011.

Referanser
----------

1. ↑  «liberala folkpartiet». Uppslagsverket Finland. 26. april 2011. Arkivert fra originalen 23. november 2015. Besøkt 29. november 2015.

Eksterne lenker
---------------

* Offisielt nettsted Rediger på Wikidata
***Eye in the Sky*** er en britisk thrillerfilm fra 2015, med Helen Mirren, Aaron Paul og Alan Rickman i hovedrollene. Filmen handler om militært personell som står ovenfor juridiske, politiske og etiske dilemmaer ved drone-krigføring og sivile tap.

Filmen hadde premiere under Toronto International Film Festival i september 2015, og hadde premiere i Storbritannia 8. april 2016. Dette er en av to filmer som ble utgitt etter skuespiller Alan Rickmans død, den andre filmen var Alice Through the Looking Glass.

Sammendrag
----------

Oberst Katherine Powell (Helen Mirren) får i oppdrag å fange islamske Al-Shabaab-ekstremister i Nairobi, Kenya. En overvåkningsdrone kontrollert fra en militærbase i Nevada, av pilot Steve Watts (Aaron Paul). De oppdager at terroristene har store mengder sprengstoff, og to selvmordsbombere forbereder seg til å angripe sivile mål. Powell beordrer drone-pilot Watts å sende en rakett mot bygningen.

Men en ung jente som heter Alia står i nærheten, og befinner seg i fare hvis bygningen og eksplosivene der inne blir truffet av en rakett. Watts og hans kollega Carrie Gershon (Phoebe Fox) kan se at Alia selge brød rett utenfor terroristenes skjulested. Generalløytnant Frank Benson (Alan Rickman) holder oversikt med oppdraget fra London, sammen med medlemmer av den britiske regjeringen - og de diskuterer hva de skal gjøre. De klarer ikke komme til noen enstemmig beslutning, og sender saken til den britiske utenriksministeren (Iain Glen).

De mister overvåkningsbilder fra inne i bygningen, i det selvmordsbomberne er ferdige med sine forberedelser. Watts fyrer motvillig av en rakett. Bygningen og området rundt blir fullstendig ødelagt. Alia har beveget seg lenger unna, men blir skadet og slått bevisstløs. Men noen av terroristene har også overlevd, og Watts må skyte enda en rakett. Foreldrene til Alia får mindre skader, og de får Alia til sykehus – hvor hun blir erklært død.

Rolleliste
----------

* Helen Mirren som oberst Katherine Powell, en etterretningsoffiser
* Aaron Paul som løytnant Steve Watts, en drone-pilot.
* Alan Rickman som generalløytnant Frank Benson
* Barkhad Abdi som Jama Farah, en kenyansk spaner.
* Iain Glen som den britiske utenriksministeren James Willett

Eksterne lenker
---------------

* (en) *Eye in the Sky* på Internet Movie Database Rediger på Wikidata

* (no) *Eye in the Sky* hos Filmfront Rediger på Wikidata

* (sv) *Eye in the Sky* i Svensk Filmdatabas Rediger på Wikidata

* (da) *Eye in the Sky* i Danmark Nationale Filminstitut Rediger på Wikidata

* (en) *Eye in the Sky* på AllMovie Rediger på Wikidata

* (fr) *Eye in the Sky* på Allociné Rediger på Wikidata

* (nl) *Eye in the Sky* på MovieMeter Rediger på Wikidata

* (en) *Eye in the Sky* på Rotten Tomatoes Rediger på Wikidata

* (en) *Eye in the Sky* på Metacritic Rediger på Wikidata

* (en) *Eye in the Sky* på Box Office Mojo Rediger på Wikidata
* Offisiell trailer, youtube.com

|  |  |
| --- | --- |
| Oppslagsverk/autoritetsdata | BBC Things
 |
Den raske utvidelsen av gasser som forlater Bumerangtåka forårsaker den lavest observerte temperatur utenfor et laboratorium.
**Det absolutte nullpunkt** i fysikken er den laveste temperatur som er mulig, og den er på -273,15 °C, eller 0 K. Selve det absolutte nullpunkt kan ikke nås, men det er en meget viktig teoretisk og eksperimentell grense. 

Temperaturskalaen Kelvin har null ved det absolutte nullpunkt og kalles dermed for absolutt temperatur.

Tilstanden det absolutte nullpunkt ble først foreslått av Guillaume Amontons i 1702 som la merke til at gasser trakk seg sammen når de ble kjølt ned. Han lurte på om det fantes en temperatur hvor volumet ble null. Vi vet nå at alle gasser endrer fase før de når det absolutte nullpunkt, men at antagelsen hans om en nedre grense likevel var korrekt.

Ifølge klassisk termodynamikk stopper all termisk bevegelse opp ved det absolutte nullpunkt og entropien til et system går mot null (Nernsts lov). Dette bildet blir modifisert i kvantemekanikken, siden systemets grunntilstand kan være degenerert kan entropien gå mot en konstant som ikke nødvendigvis er null. Generelt gjelder også at nær det absolutte nullpunkt er kvanteffekter viktige og mange spesielle kvantefenomener kan opptre, slik som superledning, superfluiditet, og kvante Hall-effekten.

En samling kulderekorder
------------------------

Det absolutte nullpunkt kan ikke nås, men i laboratorier har man kommet svært nær.

* I november 2002 var kulderekorden på 100pK, dvs 1·10-12K. Dette var et system av kjernespinn ved lavtemperaturlaboratoriet på Tekniska högskolan i Helsingfors. De eksperimentelle metodene og resultatene er presentert i doktorgradsavhandlingen til T.A. Knuuttila som kan lastes ned her. Pressemelding

* I februar 2003 var den laveste observerte temperatur utenfor laboratorier i Boomerang Nebula, med temperatur på 1,15K. Stjernetåken er 5000 lysår fra jorda, i stjernebildet Kentauren. Avisomtale 21. februar 2003 Arkivert 1. september 2006 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Store Danske Encyklopædi **·** Encyclopædia Britannica **·** Nationalencyklopedin **·** GND
 |